CELEX: 62014TA0831
Language: hr
Date: 2017-11-14 00:00:00
Title: Predmet T-831/14: Presuda Općeg suda od 14. studenoga 2017. – Alfamicro protiv Komisije „Arbitražna klauzula — Sporazum o dodjeli bespovratnih sredstava sklopljen u okviru okvirnog programa za inovacije i konkurentnost (CIP) (2007.-2013.) — Revizijsko izvješće — Prihvatljivi troškovi — Povrat isplaćenih iznosa — Proporcionalnost — Legitimna očekivanja — Pravna sigurnost — Načelo dobre uprave — Obveza obrazlaganja — Prilagodba tužbenog zahtjeva tijekom postupka — Prijeboj potraživanja — Protuzahtjev — Zatezne kamate”

8.1.2018   
            
            
               HR
            
            
               Službeni list Europske unije
            
            
               C 5/26
            
         Presuda Općeg suda od 14. studenoga 2017. – Alfamicro protiv Komisije
   (Predmet T-831/14) (1)
   
   („Arbitražna klauzula - Sporazum o dodjeli bespovratnih sredstava sklopljen u okviru okvirnog programa za inovacije i konkurentnost (CIP) (2007.-2013.) - Revizijsko izvješće - Prihvatljivi troškovi - Povrat isplaćenih iznosa - Proporcionalnost - Legitimna očekivanja - Pravna sigurnost - Načelo dobre uprave - Obveza obrazlaganja - Prilagodba tužbenog zahtjeva tijekom postupka - Prijeboj potraživanja - Protuzahtjev - Zatezne kamate”)
   (2018/C 005/34)
   Jezik postupka: portugalski
   
      Stranke
   
   
      Tužitelj: Alfamicro – Sistemas de computadores, Sociedade Unipessoal, Lda. (Cascais, Portugal) (zastupnici: u početku G. Gentil Anastácio, D. Pirra Xarepe i L. Rodrigues Carvalho, a zatim G. Gentil Anastácio i D. Pirra Xarepe, odvjetnici)
   
      Tuženik: Europska komisija (zastupnici: J. Estrada de Solà i P. Guerra e Andrade, agenti)
   
      Predmet
   
   S jedne strane, zahtjev koji se temelji na članku 272. UFEU-a, u bitnome podnesen radi proglašenja nepostojećim potraživanja za koje Komisija tvrdi da ga ima prema tužitelju na temelju Sporazuma o dodjeli bespovratnih sredstava br. 238882 o Unijinom financiranju projekta „Save Energy”, sklopljenog u okviru okvirnog programa za inovacije i konkurentnost (2007.-2013.) koji je uspostavljen Odlukom Europskog parlamenta i Vijeća br. 1639/2006/EZ od 24. listopada 2006. (SL 2006., L 310, str. 15.) (SL, posebno izdanje na hrvatskom jeziku, poglavlje 13., svezak 53., str. 123.) i s druge strane, protuzahtjev, kojim se u bitnome traži da se tužitelju naloži povrat neosnovano isplaćene subvencije u okviru gore navedenog Sporazuma.
   
      Izreka
   
   
               1.
            
            
               Tužba koju ju podnijelo društvo Alfamicro – Sistemas de computadores, Sociedade Unipessoal, Lda se odbija.
            
         
               2.
            
            
               Društvu Alfamicro – Sistemas de computadores, Sociedade Unipessoal nalaže se da Europskoj komisiji isplati iznos od 277 849,93 eura, uvećan za 26,88 eura na ime kamata za svaki dan zakašnjenja počevši od 20. lipnja 2015.
            
         
               3.
            
            
               Društvu Alfamicro – Sistemas de computadores, Sociedade Unipessoal nalaže se snošenje troškova.
            
         
      (1)  SL C 73 od 2. 3. 2015.